stanford-oval/wikipedia huggingface dataset:
מריו אלי
קריירת ה-NBA

את עונת 1990/1991, אלי סוף סוף פרץ את ה-NBA, ושיחק שלושה משחקים עבור פילדלפיה 76' תחת חוזה לעשרה ימים. לאחר מכן הוא בילה את שארית העונה עם גולדן סטייט ווריורס, שם הוא נשאר למשך עונת 1991/1992. אלי העביר את עונת 1992/1993 עם פורטלנד טרייל בלייזרס לפני שהועבר בטרייד ליוסטון רוקטס לקראת עונת 1993/1994.
אלי זכה בשתי אליפויות NBA עם הרוקטס, הראשון ב-1994 ושוב בשנת 1995. במהלך תקופה זו, אלי כונה "סופר מריו" (Super Mario) ו"כלב רחוב" (Junkyard Dog). שיא הקריירה של אלי הגיע כאשר קלע שלשת קלאץ' במשחק 7 של חצי גמר המערב ב-1995 נגד פיניקס סאנס שהעלתה את הרוקטס להובלה, 113-110 עם 7.1 שניות לסיום המשחק. הזריקה נקראת "נשיקת מוות" על ידי אוהדי הרוקטס, משום שאלי הפנה מחוות נשיקה מתגרה כלפי ספסל הסאנס זמן קצר לאחר שקלע את השלשה. אלי היה שחקן משנה בעל תפקיד מרכזי, ועלה מהספסל, במהלך העונה הסדירה והפלייאוף, אך הפך לשחקן פותח בגמר ה-NBA של 1995. מהלך זה השתלם לרוקטס: אלי קלע בממוצע 16.3 נקודות למשחק בגמר — כמעט כפול מממוצעיו לאורך העונה הסדירה — כשהוא קולע ב-64% מהשדה. כמו כן קלע 8 מתוך 14 ניסיונותיו (57.1%) מקו השלוש, מתוכם 7 מתוך 10 ניסיונות במשחקים 3 ו-4.
אלי שיחק עבור הרוקטס גם בעונת 1997/1998, ולאחר מכן חתם בסן אנטוניו ספרס. הוא זכה באליפות NBA שלישית עם הספרס ב-1999. אחרי ששיחק שתי עונות עבור סן אנטוניו, עבר בעונת 2000/2001 לפיניקס סאנס, ולאחר מכן פרש ממשחק פעיל. אלי סיים את הקריירה שלו עם 6,265 נקודות ב-732 משחקים ב-NBA.
ב-2007 נבחר אלי לחבר בהיכל התהילה של הכדורסל בניו יורק.
קריירת האימון

ב-28 בספטמבר 2007 היה לעוזר המאמן של דאלאס מאבריקס. הוא שימש בתפקיד עבור המאבריקס במשך עונה אחת.
ב-22 ביוני 2009, שכר פול וסטפאל את אלי כעוזר מאמן בסקרמנטו קינגס.
ב-8 בדצמבר 2011 נוסף אלי לצוות האימון של חברו לקבוצה לשעבר, אייברי ג'ונסון, בניו ג'רזי נטס.
ב-26 ביוני 2015 היה לעוזר המאמן באורלנדו מג'יק.
חייו האישיים

אלי נישא לג'ינה גסטון, עיתונאית, בזמן ששיחק בפיניקס סאנס. לו ולאשתו שני בנים ובת אחת.
סטטיסטיקות קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1990/1991 | פילדלפיה | 3 | 0 | 6.7 | 0.286 | 0.500 | 0.500 | 0.3 | 0.3 | 0.0 | 0.0 | 2.0 |
| 1990/1991 | גולדן סטייט | 30 | 0 | 20.8 | 0.507 | 0.375 | 0.500 | 3.6 | 1.5 | 0.6 | 0.3 | 7.7 |
| 1991/1992 | גולדן סטייט | 79 | 32 | 21.2 | 0.521 | 0.329 | 0.852 | 2.9 | 2.2 | 0.9 | 0.2 | 7.8 |
| 1992/1993 | פורטלנד | 82 | 7 | 21.4 | 0.458 | 0.349 | 0.855 | 2.6 | 2.2 | 0.9 | 0.2 | 8.6 |
| 1993/1994 | יוסטון | 67 | 8 | 24.0 | 0.446 | 0.355 | 0.860 | 2.7 | 3.1 | 0.7 | 0.1 | 9.3 |
| 1994/1995 | יוסטון | 81 | 13 | 23.4 | 0.499 | 0.398 | 0.942 | 2.4 | 2.3 | 0.8 | 0.1 | 8.8 |
| 1995/1996 | יוסטון | 45 | 16 | 30.8 | 0.504 | 0.323 | 0.852 | 3.4 | 3.1 | 1.0 | 0.2 | 11.1 |
| 1996/1997 | יוסטון | 78 | 77 | 34.4 | 0.497 | 0.420 | 0.896 | 3.0 | 4.0 | 1.2 | 0.2 | 11.7 |
| 1997/1998 | יוסטון | 73 | 59 | 27.2 | 0.452 | 0.291 | 0.833 | 2.1 | 3.0 | 1.1 | 0.1 | 8.4 |
| 1998/1999 | סן אנטוניו | 47 | 37 | 27.5 | 0.471 | 0.374 | 0.866 | 2.9 | 1.9 | 1.0 | 0.3 | 9.7 |
| 1999/2000 | סן אנטוניו | 79 | 79 | 28.1 | 0.427 | 0.398 | 0.846 | 3.2 | 2.4 | 0.9 | 0.1 | 7.5 |
| 2000/2001 | פיניקס | 68 | 67 | 22.1 | 0.423 | 0.360 | 0.797 | 2.3 | 1.9 | 0.9 | 0.2 | 4.4 |
| קריירה |  | 732 | 395 | 25.5 | 0.473 | 0.365 | 0.854 | 2.8 | 2.6 | 0.9 | 0.2 | 8.6 |
סטטיסטיקות קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1990/1991 | גולדן סטייט | 9 | 7 | 21.9 | 0.500 | 1.000 | 0.844 | 3.6 | 1.4 | 0.6 | 0.1 | 9.3 |
| 1991/1992 | גולדן סטייט | 4 | 2 | 20.0 | 0.639 | 1.000 | 0.667 | 5.5 | 2.5 | 1.3 | 0.0 | 12.5 |
| 1992/1993 | פורטלנד | 4 | 0 | 13.0 | 0.500 | 1.000 | 0.889 | 1.5 | 1.0 | 0.5 | 0.3 | 5.0 |
| 1993/1994 | יוסטון | 23 | 0 | 16.6 | 0.396 | 0.313 | 0.851 | 1.7 | 1.7 | 0.3 | 0.1 | 5.8 |
| 1994/1995 | יוסטון | 22 | 6 | 28.9 | 0.504 | 0.431 | 0.795 | 2.8 | 2.5 | 1.0 | 0.0 | 9.1 |
| 1995/1996 | יוסטון | 8 | 0 | 29.1 | 0.439 | 0.375 | 0.917 | 2.8 | 1.8 | 0.9 | 0.4 | 9.8 |
| 1996/1997 | יוסטון | 16 | 16 | 37.4 | 0.466 | 0.400 | 0.839 | 3.5 | 3.8 | 0.9 | 0.3 | 11.5 |
| 1997/1998 | יוסטון | 5 | 1 | 26.6 | 0.444 | 0.333 | 0.667 | 2.6 | 1.2 | 0.4 | 0.0 | 6.6 |
| 1998/1999 | סן אנטוניו | 17 | 17 | 30.9 | 0.384 | 0.267 | 0.837 | 3.5 | 2.9 | 1.3 | 0.1 | 7.9 |
| 1999/2000 | סן אנטוניו | 4 | 4 | 28.8 | 0.273 | 0.143 | 0.944 | 4.3 | 1.8 | 1.3 | 0.0 | 7.5 |
| 2000/2001 | פיניקס | 4 | 4 | 25.8 | 0.452 | 0.154 | 0.750 | 3.3 | 1.8 | 0.8 | 0.3 | 9.0 |
| קריירה |  | 116 | 57 | 26.3 | 0.452 | 0.367 | 0.836 | 2.9 | 2.3 | 0.8 | 0.1 | 8.5 |
הערות שוליים

↑  "The History of the Northeast-10 Conference". Northeast-10 Conference. אורכב מ-המקור ב-15 באוגוסט 2014. נבדק ב-5 באוגוסט 2011. {{cite web}}:  (עזרה)
↑  "1985 NBA Draft". Basketball-Reference.com. נבדק ב-5 באוגוסט 2011. {{cite web}}:  (עזרה)
↑  "Mario Elie NBA & ABA Statistics". Basketball-Reference.com. נבדק ב-5 באוגוסט 2011. {{cite web}}:  (עזרה)
↑  We Got Game…The Golden Age of Irish Basketball
↑  Elie, nuevo asistente de San Antonio Spurs
↑  http://www.chron.com/sports/texas-sports-nation/article/Two-decades-later-Mario-Elie-s-kiss-still-10920820.php
↑  NBA.com: Mario Elie Bio (אורכב 11.05.2008 בארכיון Wayback Machine), NBA.com, accessed June 11, 2008.
↑  Mavericks name Elie assistant coach
↑  Mario Elie among three new assistant coaches for Kings (אורכב 26.06.2009 בארכיון Wayback Machine), NBA.com, accessed November 14, 2009.
↑  Nets add Carlesimo, Elie to Avery Johnson's coaching staff (אורכב 14.10.2015 בארכיון Wayback Machine), NBA.com, accessed December 8, 2011.
↑  "Magic Name Griffin, Mathis, Elie and Henry Assistant Coaches". NBA.com. 26 ביוני 2015. נבדק ב-28 ביוני 2015. {{cite web}}:  (עזרה)
שבע אקטואלי

| --- | --- |

 סוגה:  אקטואליה 
 מנחים:  קבועים מיכל רבינוביץ' (15 במאי 2017 - 24 בספטמבר 2017) יועז הנדל (15 במאי 2017 - 3 בספטמבר 2017) אמיר בר-שלום (3 באוגוסט 2017 - 27 בדצמבר 2017) מחליפים רועי שרון (18 במאי 2017 - 7 באוגוסט 2017) רינת ספיבק (13 ביולי 2017 - 11 בספטמבר 2017) אורי לוי (24 באוגוסט 2017 - 7 בדצמבר 2017) ליאת רגב (28 בספטמבר 2017 - 21 בדצמבר 2017)
 ארץ מקור:  ישראל 
 שפות:  עברית
 הפקה
 חברת הפקה:  תאגיד השידור הישראלי 
 אורך פרק:  56 דקות
 שידור
 רשת שידור:  כאן 11
 תקופת שידור מקורית:  15 במאי 2017 – 27 בדצמבר 2017
 קישורים חיצוניים
 שבע אקטואלי
 
שבע אקטואלי הייתה תוכנית אקטואליה על ענייני היום של חטיבת החדשות "כאן", אשר שודרה בערוץ כאן 11 בימי חול בשעות 19:00–19:56. התוכנית היוותה משדר חדשותי מקדים לחדשות הערב.
מ-15 במאי עד 10 באוקטובר 2017 התוכנית הופקה בידי אולפני הרצליה במסגרת הסכם למיקור חוץ. הנחו אותה בהגשה זוגית יועז הנדל ומיכל רבינוביץ', לאחר תקופה קצרה של שידור משותף עברה רבינוביץ להנחות את מהדורת "חדשות השבת" בערוץ, והנדל פרש מהגשת שידור התוכנית. לאחר מכן התוכנית הוגשה בידי אמיר בר שלום, שלפני כן כיהן ככתב המדיני בתאגיד השידור, והתוכנית הופקה באולפני תאגיד השידור הישראלי.
ב-27 בדצמבר שודרה התוכנית האחרונה. בשעת השידור של התוכנית משודרת כיום תוכנית האקטואליה ״שבע עם איילה חסון״.
פורמולה 1 עונת 2019

| --- | --- |

 סוג תחרות:  מרוץ מכוניות
 תאריך התחלה:  17 במרץ 2019
 תאריך סיום:  1 בדצמבר 2019
 מספר עונה:  70
 מספר מרוצים בעונה:  21
 זוכה באליפות הנהגים:  לואיס המילטון
 נקודות הנהג הזוכה:  413
 זוכה באליפות היצרנים:  מרצדס
 נקודות היצרן הזוכה:  739
 אתר רשמי
 
 → פורמולה 1 עונת 2018 פורמולה 1 עונת 2020 ← 
 
עונת 2019 היא העונה ה-70 של אליפות הפורמולה 1. העונה יצאה לדרכה ב-17 במרץ והסתיימה ב-1 בדצמבר ובמהלכה התקיימו 21 מרוצים. לואיס המילטון זכה באליפות הנהגים בפעם השלישית ברציפות ובפעם השישית בסך הכל. קבוצת מרצדס זכתה באליפות היצרנים בפעם השישית ברציפות.
רשימת הנהגים בקבוצות השונות עברה שינויים רבים ביחס לעונה הקודמת. פרננדו אלונסו, שזכה פעמיים בתואר האליפות, פרש בסיום העונה אחרי 17 עונות באליפות. ארבעה נהגים חדשים הצטרפו לאליפות: ג'ורג' ראסל, לנדו נוריס, אנטוניו ג'יובינאצי ואלכסנדר אלבון.
גרנד פרי סין, המרוץ השלישי בעונה, היה מרוץ הגרנד פרי ה-1,000 בתולדות האליפות.
נהגים וקבוצות

| קבוצה | יצרן | נהגים> מספר | נהגים> נהג | מרוצים |
| --- | --- | --- | --- | --- |
| ארצות הברית האס | האס | 8 | צרפת רומן גרוז'אן | 1–21 |
| ארצות הברית האס | האס | 20 | דנמרק קווין מגנוסן | 1–21 |
| בריטניה ויליאמס | ויליאמס | 63 | בריטניה ג'ורג' ראסל | 1–21 |
| בריטניה ויליאמס | ויליאמס | 88 | פולין רוברט קוביצה | 1–21 |
| איטליה טורו רוסו | טורו רוסו-הונדה | 10 | צרפת פייר גאסלי | 13–21 |
| איטליה טורו רוסו | טורו רוסו-הונדה | 26 | רוסיה דניאיל קוויט | 1–21 |
| איטליה טורו רוסו | טורו רוסו-הונדה | 23 | תאילנד אלכסנדר אלבון | 1–12 |
| בריטניה מקלארן | מקלארן-רנו | 55 | ספרד קרלוס סאינס | 1–21 |
| בריטניה מקלארן | מקלארן-רנו | 4 | בריטניה לנדו נוריס | 1–21 |
| גרמניה מרצדס | מרצדס | 44 | בריטניה לואיס המילטון | 1–21 |
| גרמניה מרצדס | מרצדס | 77 | פינלנד ולטרי בוטאס | 1–21 |
| שווייץ אלפא רומיאו | אלפא רומיאו-פרארי | 7 | פינלנד קימי רייקונן | 1–21 |
| שווייץ אלפא רומיאו | אלפא רומיאו-פרארי | 99 | איטליה אנטוניו ג'יובינאצי | 1–21 |
| איטליה פרארי | פרארי | 5 | גרמניה סבסטיאן פטל | 1–21 |
| איטליה פרארי | פרארי | 16 | מונקו שארל לקלר | 1–21 |
| בריטניה רייסינג פוינט | רייסינג פוינט-מרצדס | 11 | מקסיקו סרחיו פרס | 1–21 |
| בריטניה רייסינג פוינט | רייסינג פוינט-מרצדס | 18 | קנדה לאנס סטרול | 1–21 |
| אוסטריה רד בול | רד בול-טאג הויר | 10 | צרפת פייר גאסלי | 1–12 |
| אוסטריה רד בול | רד בול-טאג הויר | 23 | תאילנד אלכסנדר אלבון | 13–21 |
| אוסטריה רד בול | רד בול-טאג הויר | 33 | הולנד מקס ורסטאפן | 1–21 |
| צרפת רנו | רנו | 3 | אוסטרליה דניאל ריקארדו | 1–21 |
| צרפת רנו | רנו | 27 | גרמניה ניקו הולקנברג | 1–21 |
נהגים וקבוצות > שינויים בקבוצות

קבוצת רד בול חתמה על חוזה עם חברת הונדה לאספקת מנועים. בכך סיימה הקבוצה את התקשרותה עם חברת רנו שהייתה הספקית של הקבוצה בשלוש עשרה העונות האחרונות. הונדה מספקת את המנועים גם לקבוצת הבת של רד בול, טורו רוסו. למרות זאת, אף אחת משתי הקבוצות לא תוכר כקבוצת מפעל של הונדה.
במסגרת שיתוף הפעולה של אלפא רומיאו עם קבוצת סאובר שינתה הקבוצה את שמה לאלפא רומיאו רייסינג.
קבוצת רייסינג פוינט, נקנתה במהלך העונה שעברה מקבוצת פורס אינדיה שפשטה את הרגל. לקראת העונה הנוכחית שינתה את שמה באופן רשמי לרייסינג פוינט.
קבוצת מקלארן מינתה את אנדראס זיידל כמנהל הקבוצה החל מחודש מאי.
נהגים וקבוצות > שינויים בנהגים

פרננדו אלונסו, שזכה פעמיים בתואר האליפות, הודיע על פרישה מהאליפות בסיום העונה הקודמת. את מקומו בקבוצת מקלארן תפס קרלוס סאינס. בנוסף, בחרה הקבוצה לא לחדש את החוזה עם סטופל ונדורן, נהגה של הקבוצה בשנתיים האחרונות. את מקומו תפס לנדו נוריס, שהיה אלוף אירופה בפורמולה 3 והתחרה בפורמולה 2 בשתי העונות האחרונות.
דניאל ריקארדו עזב את קבוצת רד בול וחתם על חוזה לשנתיים בקבוצת רנו. במקומו החתימה הקבוצה את פייר גאסלי, שנהג בקבוצת הבת, טורו רוסו. דניאיל קוויט, שנהג בעבר עבור טורו רוסו ורד בול ושימש בעונה קודמת נהג פיתוח בקבוצת פרארי, שב לקבוצה כמחליפו של גאסלי. לצידו של קוויט הוחתם אלכסנדר אלבון, חבר באקדמיה של רד בול, שהתחרה בעונה הקודמת בפורמולה 2 וסיים במקום השלישי. במהלך פגרת הקיץ החליטה רד בול להחליף את פייר גאסלי באלבון, שעבר לנהוג עבור טורו רוסו, עד לסיום העונה.
קבוצת מרצדס שמרה על הרכב הנהגים שלה מהעונה הקודמת. לואיס המילטון חתם על חוזה חדש לשנתיים נוספות תמורת 40 מיליון ליש"ט לעונה. חוזהו של ולטרי בוטאס הוארך בעונה נוספת
קבוצת פרארי החליטה שלא לחדש את חוזהו של קימי רייקונן בקבוצה. במקומו הוחתם שארל לקלר, נהג באקדמיית פרארי, שהתחרה בעונה הקודמת בקבוצת סאובר. רייקונן חתם על חוזה לשתי עונות בקבוצת סאובר, בה החל את הקריירה בפורמולה 1. בנוסף החתימה סאובר את אנטוניו ג'יובינאצי, במקומו של מרכוס אריקסון, שנשאר בקבוצה כנהג שלישי.
קבוצת ויליאמס החתימה את ג'ורג' ראסל, נהג השייך לתוכנית פיתוח הנהגים של מרצדס והתחרה בעונה הקודמת בפורמולה 2. לצידו הוחתם רוברט קוביצה, ששימש בעונה הקודמת כנהג מבחן בקבוצה. קוביצה חזר לפורמולה 1 לאחר היעדרות של 8 שנים.
קבוצת רייסינג פוינט, שנקנתה במהלך עונת 2018 מקבוצת פורס אינדיה שפשטה את הרגל, ולקראת עונת 2019 שינתה את שמה באופן רשמי לרייסינג פוינט, ויתרה על הנהג הצרפתי אסטבן אוקון, והביאה במקומו את לאנס סטרול, בנו של הבעלים החדש של הקבוצה, שהתחרה בעונת 2018 בקבוצת ויליאמס.
רשימת המרוצים

| סיבוב | מרוץ | תאריך | פול פוזישן | הקפה מהירה | מנצח |
| --- | --- | --- | --- | --- | --- |
| 1 | אוסטרליה מלבורן, אוסטרליה | 17 במרץ 2019 | בריטניה לואיס המילטון | פינלנד ולטרי בוטאס | פינלנד ולטרי בוטאס |
| 2 | בחריין סאח'יר, בחריין | 31 במרץ 2019 | מונקו שארל לקלר | מונקו שארל לקלר | בריטניה לואיס המילטון |
| 3 | הרפובליקה העממית של סין שאנגחאי, סין | 14 באפריל 2019 | פינלנד ולטרי בוטאס | צרפת פייר גאסלי | בריטניה לואיס המילטון |
| 4 | אזרבייג'ן באקו, אזרבייג'ן | 28 באפריל 2019 | פינלנד ולטרי בוטאס | מונקו  שארל לקלר | פינלנד ולטרי בוטאס |
| 5 | ספרד ברצלונה, ספרד | 12 במאי 2019 | פינלנד ולטרי בוטאס | בריטניה לואיס המילטון | בריטניה לואיס המילטון |
| 6 | מונקו מונטה קרלו, מונקו | 26 במאי 2019 | בריטניה לואיס המילטון | צרפת פייר גאסלי | בריטניה לואיס המילטון |
| 7 | קנדה מונטריאול, קנדה | 9 ביוני 2019 | גרמניה סבסטיאן פטל | פינלנד ולטרי בוטאס | בריטניה לואיס המילטון |
| 8 | צרפת לה קסטל, צרפת | 23 ביוני 2019 | בריטניה לואיס המילטון | גרמניה סבסטיאן פטל | בריטניה לואיס המילטון |
| 9 | אוסטריה שפילברג, אוסטריה | 30 ביוני 2019 | מונקו שארל לקלר | הולנד מקס ורסטאפן | הולנד מקס ורסטאפן |
| 10 | בריטניה סילברסטון, בריטניה | 14 ביולי 2019 | פינלנד ולטרי בוטאס | בריטניה לואיס המילטון | בריטניה לואיס המילטון |
| 11 | גרמניה הוקנהיים, גרמניה | 28 ביולי 2019 | בריטניה לואיס המילטון | הולנד מקס ורסטאפן | הולנד מקס ורסטאפן |
| 12 | הונגריה בודפשט, הונגריה | 4 באוגוסט 2019 | הולנד מקס ורסטאפן | הולנד מקס ורסטאפן | בריטניה לואיס המילטון |
| 13 | בלגיה סטבלוט, בלגיה | 1 בספטמבר 2019 | מונקו שארל לקלר | גרמניה סבסטיאן פטל | מונקו שארל לקלר |
| 14 | איטליה מונצה, איטליה | 8 בספטמבר 2019 | מונקו שארל לקלר | בריטניה לואיס המילטון | מונקו שארל לקלר |
| 15 | סינגפור מרינה ביי, סינגפור | 22 בספטמבר 2019 | מונקו שארל לקלר | דנמרק קווין מגנוסן | גרמניה סבסטיאן פטל |
| 16 | רוסיה סוצ'י, רוסיה | 29 בספטמבר 2019 | מונקו שארל לקלר | בריטניה לואיס המילטון | בריטניה לואיס המילטון |
| 17 | יפן סוזוקה, יפן | 13 באוקטובר 2019 | גרמניה סבסטיאן פטל | בריטניה לואיס המילטון | פינלנד ולטרי בוטאס |
| 18 | מקסיקו מקסיקו סיטי, מקסיקו | 27 באוקטובר 2019 | מונקו  שארל לקלר | מונקו  שארל לקלר | בריטניה לואיס המילטון |
| 19 | ארצות הברית אוסטין, טקסס, ארצות הברית | 3 בנובמבר 2019 | פינלנד ולטרי בוטאס | מונקו שארל לקלר | פינלנד ולטרי בוטאס |
| 20 | ברזיל סאן פאולו, ברזיל | 17 בנובמבר 2019 | הולנד מקס ורסטאפן | פינלנד ולטרי בוטאס | הולנד מקס ורסטאפן |
| 21 | איחוד האמירויות הערביות אבו דאבי | 1 בדצמבר 2019 | בריטניה לואיס המילטון | בריטניה לואיס המילטון | בריטניה לואיס המילטון |
דירוג האליפות

בעונה הוחלט על הוספת נקודת בונוס לנהג שיקבע את ההקפה המהירה בכל מרוץ, בתנאי שיסיים את המירוץ בין עשרת הנהגים המהירים ביותר.
דירוג האליפות > שיטת הניקוד

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 | הקפה מהירה |
| נקודות | 25 | 18 | 15 | 12 | 10 | 8 | 6 | 4 | 2 | 1 | 1 |

תוצאה בכתב מודגש מסמלת זינוק מפול פוזישן
תוצאה בכתב מוטה מסמלת את זמן ההקפה המהירה
קהל צופים ורייטינג

4,164,948 איש צפו מהיציע במהלך ימי המרוץ, גידול של 1.75% בהשוואה לעונה שעברה. בששמונה מהמרוצים כמות הקהל עלתה על 200,000 איש. 1,771,106 איש צפו במרוצים עצמם, שהתקיימו ביום ראשון, עלייה של 4% בהשוואה לעונה הקודמת. גרנד פרי בריטניה היה האירוע שמשך את מספר הצופים הגדול ביותר: 141,000 צופים במרוץ עצמו ו-351,000 צופים במצטבר במהלך שלושת ימי האירוע.
גידול במספר הצופים בטלוויזיה נרשם שנה שלישית ברציפות. מספר הצופים המצטבר בעולם במהלך העונה עמד על 1.922 מיליארד צופים, המספר הגדול ביותר מאז עונת 2012 ועלייה של 9% ביחס לעונה הקודמת. ב-19 מתוך 21 המרוצים נרשם גידול בהשוואה לאותם מרוצים בעונה הקודמת. מספר הצופים הגדול ביותר נרשם בגרנד פרי איטליה אותו ראו 112 מיליון איש. שלושה אירועים נוספים זכו ליותר מ-100 מיליון צופים: גרנד פרי מונקו, ברזיל וגרמניה. ב-14 מרוצים מספר הצופים היה גבוה מ-90 מיליון איש.
דני רופ עד 10

| --- | --- |

סמל התוכנית
 סוגה:  אקטואליה   תוכנית בוקר
 מנחים:  דני רופ
 ארץ מקור:  ישראל ישראל
 שפות:  עברית
 מספר עונות:  4
 תוכנית מקור:  אורלי וגיא   אור ומיה   בוקר אור
 הפקה
 חברת הפקה:  חדשות 10   אולפני הרצליה
 אורך פרק:  60 דקות (שעה)
 שידור
 רשת שידור:  ערוץ 10
 תקופת שידור מקורית:  2016 – 20 בספטמבר 2017
דני רופ עד 10 היא תוכנית בוקר יומית ישראלית בהנחייתו של דני רופ. התוכנית שודרה החל משנת 2016 עד 20 בספטמבר 2017 בערוץ 10.
תוכן

התוכנית שודרה בשידור חי לאורך כל השבוע בין השעות 10:00-09:00 במסגרת חדשות 10 ובהפקת אולפני הרצליה. היא כללה מבזקי חדשות, וראיונות בנושאי אקטואליה ופנאי עם אורחים ומומחים שמתארחים באולפן. במהלך שידור התוכנית נהג דני רופ להזמין את הצופים להיכנס לדף הפייסבוק של התוכנית, בו צולם האולפן אף במהלך שידור הפרסומות. הצופים נקראו להגיב בדף התוכנית לאייטמים המשודרים.
רקע לעליית התוכנית

בעקבות הצלחת התוכנית "אורלי וגיא" הוחלט שרצועת הבוקר של ערוץ 10 תוארך בשעה נוספת, מהשעה 9 עד השעה 10.
דני רופ, שהגיש בעבר את "בוקר אור", נבחר להגיש את התוכנית החדשה תחת השם "דני רופ עד 10".
היסטוריה

התוכנית עלתה לאוויר ב-2016. את התוכנית הגיש דני רופ בימים ראשון עד רביעי, כאשר בימי חמישי החליפה אותו לירון ויצמן שהגישה את התוכנית תחת השם "בוקר אור עד 10".
באוגוסט 2017 עזבה לירון ויצמן את הגשת התוכנית, בעקבות מעבר התוכנית "ערב טוב עם גיא פינס" ל"קשת".
ב-20 בספטמבר 2017, ערב ראש השנה תשע"ח, שודרה התוכנית האחרונה, בעקבות עליית התוכנית "לבחור נכון" באותה שעה.
כותרות היום

| --- | --- |

סמליל התוכנית
 מבוסס על:  מהדורת 19:00
 סוגה:  אקטואליה
 מנחים:  אלי ראכלין     מגישים מחליפים:  עומר ירדני   ינון מילס   אורי קוואל
 משתתפים:  פרשני וכתבי "חדשות 13"
 ארץ מקור:  ישראל ישראל
 שפות:  עברית
 תוכנית מקור:  מהדורת 19:00
 הפקה
 חברת הפקה:  חדשות 13
 אתר צילומים:  אולפן "חדשות 13", גבעתיים
 מוזיקה:  עירד אישל
 אורך פרק:  10 דקות
 שידור
 רשת שידור:  ערוץ עשר (2017 - 2019)   ערוץ 13 (2019 - 2020)
 פורמט (תמונה):  16:9
 תקופת שידור מקורית:  16 ביולי 2017 – 16 בינואר 2020
כותרות היום (נקרא בעבר חדשות 16:00 ו-16:30) הוא מגזין יומי המסקר את אירועי היום עם כתבי ופרשני "חדשות 13" שהוגש על ידי אלי ראכלין שבפעם החליפו אותו עומר ירדני, ינון מילס ואורי קוואל לסירוגין. המגזין שודר החל מ-16 ביולי 2017 בערוץ עשר, ומ-16 בינואר 2019 ועד לקראת סוף ינואר 2020 שודרה בערוץ 13.
לוגו התוכנית השני, שהיה בשימוש החל מ-1 בנובמבר 2017 עד ה-15 בינואר 2019
לוגו התוכנית הראשון, שהיה בשימוש החל מ-16 ביולי 2017 עד 31 באוקטובר 2017
היסטוריה

בעקבות פיצול ערוץ 2 העתידי ומעבר ערוצי החדשות לאפיקים חדשים, עזב הפורמט "ערב טוב עם גיא פינס" את ערוץ עשר, ועבר לערוץ החדש המסחרי של זכיינית השידור "קשת". עם עזיבת התוכנית "ערב טוב" הוחלט לשבץ את "הכל כלול" (שהייתה משודרת ב-16:00) בשעה 19:00. בערוץ הוחלט לשבץ בשעה הריקה מגזין חדשותי חדש בשם "16:30", שאותו יגיש אלי ראכלין 4 פעמים בשבוע ועומר ירדני יגיש את התוכנית ביום הנוסף הנותר. לעיתים מגישים את התוכנית גם ינון מילס ואורי קוואל.
פורמט התוכנית מבוסס על המגזין היומי מהדורת 19:00. לעומת זאת בשונה ממהדורת 19:00, 16:30 מציגה את כותרות היום ובכל אופי חדשותי לעומת מהדורת 19:00 שמציגה את כותרות מהדורת החדשות המרכזית של ערוץ עשר.
ב-15 בינואר 2019 שודרה התוכנית האחרונה בערוץ עשר. החל ב-16 בינואר 2019 משודרת בערוץ 13 בשעה 16:00. התוכנית קוצרה בעקבות המעבר ל-15 דקות.
החל מ-16 ביוני 2019 שודרה התוכנית בשעה 16:50 בעקבות הקדמת התוכנית "הכל כלול" לשעה 16:00. במסגרת השינויים קוצרה התוכנית ב-5 דקות והוסף מבזק קטן באורך 2 דקות בשעה 16:00. גם לאחר יצאת התוכנית "הכול כלול" לפגרה ומעבר התוכנית "הדו"ח היומי" לשעה 16:00, המשיכה התוכנית להיות משודרת באותן שעות שידור.
בדצמבר 2019 הוחלט להחזיר את התוכנית לשעה 16:00. התוכנית שודרה במשבצת שידור זאת עד ירידתה מהאוויר.
ב-16 בינואר 2020, שנתיים וחצי בדיוק לאחר עלייתה, ירדה התוכנית מהאוויר. הסיבה לכך היא העברת "הדו"ח היומי" לשעה 15:30 (בעקבות כך התוכנית הייתה קוטעת את השידור הרציף) והקדמת "החדשות עם יעקב אילון" ל-16:30, שגרמו לכך שהתוכנית נשארה ללא משבצת שידור.
ב-9 בפברואר 2020 עלתה התוכנית "חדשות היום" שקיבלה את רצועת החדשות בשעה 16:00 במקום התוכנית.
מבנה התוכנית

במהלך התוכנית, מוצגים ענייני היום בחדשות בישראל ובעולם, עם דיווחים של כתבי ופרשני "חדשות 13".
בעבר, כששודרה בשעה 16:30, לקראת סוף התוכנית ניתנה גם הצצה לסיפור המרכזי של התוכנית "חמש עם רפי רשף", ששודרה מיד לאחר התוכנית.
מבנה התוכנית > הארכיון לא שוכח

בעבר בסוף התוכנית שודרה הפינה של דף הטוויטר "הארכיון לא שוכח", שמנוהל על ידי חגי דותן, בה מציגים קטע קצר מארכיון "חדשות עשר" על אירוע מסוים.
אבודים בריבוע

| --- | --- |

סמל התוכנית
 סוגה:  חינוכי, ילדים, פנטזיה, קומדיה
 יוצרים:  יגאל שפירא
 כותבים:  יגאל שפירא
 בימוי:  סיוון מגזניק, איתן אשכנזי
 מנחים:  נעמי לבוב, יובל סגל
 שחקנים:  נעמי לבוב, יובל סגל, אילן רוזנפלד, קובי פרג' (עונה 1), ערן מור, הילה מצקר-הלוי (עונה 1), אלי גורנשטיין (עונה 2), יניב פולישוק (עונה 2)
 ארץ מקור:  ישראל ישראל
 שפות:  ישראל עברית
 מספר עונות:  2
 מספר פרקים:  61
 הפקה
 מפיק:  גיא וסרמן (מפיק ראשי), אפרת שמעיה-דרור (מפיקה אחראית)
 מפיקים בפועל:  מיכל שילון, עידית נחומי
 חברת הפקה:  אולפני הרצליה
 עורכים:  דפנה רוזמן, שמרית (שיש) רונן, אילן רוזנפלד, אור לוי
 אתר צילומים:  אולפני הרצליה
 אורך פרק:  15 דקות
 שידור
 רשת שידור:  הטלוויזיה החינוכית הישראלית (עונה 1) כאן חינוכית (עונה 1 (ש.ח) ו-2)
 פורמט (תמונה):  HDTV, 1080p
 תקופת שידור מקורית:  25 במרץ 2018 – הווה
 קישורים חיצוניים
 אבודים בריבוע
 דף התוכנית ב-IMDb
אבודים בריבוע היא תוכנית ילדים ונוער ישראלית המשודרת בכאן חינוכית. התוכנית עלתה לשידור באפריל 2018 ומטרתה ללמד מתמטיקה ופיזיקה.
מבנה התוכנית > עונה ראשונה

בכל פרק יובל סגל ונעמי לבוב מלמדים זה את זה נושאים במתמטיקה, תוך הצגת מערכונים המבהירים את הנושאים בהם עוסק כל פרק, וקטעי קישור הכוללים הסברים מבדרים, קסמים באמצעות מתמטיקה ועוד. בקטעים משתתפים מלבדם גם אילן רוזנפלד, קובי פרג', ערן מור והילה מצקר-הלוי.
מבנה התוכנית > עונה שנייה

בעונה השנייה יובל נעמי "נכלאים במבנה ענק בצורת ריבוע על ידי קריין מרושע". השניים מנסים לפתור חידות בפיזיקה כדי להימלט מהמבנה. בעונה השנייה חלק מהדמויות הישנות מהעונה שעברה חוזרות, אולם מצטרפים גם מערכונים חדשים.
מערכונים בתוכנית > עונה ראשונה

האם ההודית ובנה
בכל פעם מגיע רצ׳ית (נעמי לבוב) לאימו (יובל סגל), המבשלת תבשיל חריף, ומספר לה על תגלית חדשה שגילה במתמטיקה. אימו מגלה לו שהתגלית כבר ידועה ומספרת לו על המתמטיקאי שגילה זאת.
אליס והזחל
בכל פעם פוגשת אליס (נעמי לבוב) את הזחל (יובל סגל) בחיפוש אחר הכובען המטורף, אבל הזחל טרוד בבעיות משלו. אליס עוזרת לו לפתור את הבעיות באמצעות מתמטיקה, בתקווה שהזחל יאפשר לה לעבור.
אריסי הכמעט שולטת בדרקונים
המלכה אריסי (נעמי לבוב), הכמעט שולטת בדרקונים (דמות שהיא מחווה לדאינריז טארגאריין), קוראת לאביר הפחדן גורדין (יובל סגל) להציל את הממלכה. גורדין מנסה להתחמק מהמשימה בתירוצים שונים.
הפיראטים
ארנון הפיראט (ערן מור) וסגנו גלואה (יובל סגל) מפליגים בכנרת ומשוחחים על נושאים שונים המטרידים את ארנון.
הזורג
הזורגים (אילן רוזנפלד, יובל סגל, נעמי לבוב) מנסים לכבוש את הגלקסיה/כדור־הארץ, אך כל פעם תוכניתם נכשלת מסיבה שונה.
אפיל סין ואביאשוח
שני פועלים שלומיאלים (אילן רוזנפלד, יובל סגל) על מגדל בבל שמסתבכים בצרות, חוששים שימכרו אותם לעבדות ופותרים את הבעיה שלהם בעזרת עצות מתחום המתמטיקה שנותן להם פועל נוסף בשם בלשצר.
הספורטאית והוריה
הוריה (יובל סגל, הילה מצקר-הלוי) של אנדריה (נעמי לבוב) מגיעים לראותה כאשר היא מנסה לזכות בתחרויות אולימפיות, אך אביה מפריע לה עם שאלות עיקשות.
שרה קרויף
הארכאולוגית (נעמי לבוב) מגיעה לפירמידה בחיפוש אחר פריטים נדירים, ופוגשת שם את המומיות של תחותמס השלישי ותות ענח' אמון (יובל סגל, קובי פרג').
סופר גיבורים
איש הלמור (יובל סגל), סופר גיבור שהופך ללמור בכל פעם שהוא מבולבל, מצטרף לחבורת גיבורי־על (נעמי לבוב, ערן מור), ומתעקש לוודא שהוא מבין את כל הפרטים.
סדנה לעצבים לדמויות היסטוריות
מדריכת סדנה להרגעת כעסים (נעמי לבוב) מנסה לסייע לדמויות ההיסטוריות, פיתגורס, אטילה ההוני ואיוואן הרביעי (קובי פרג', יובל סגל), אולם חיש מהר הכל משתבש.